LidanRubinov/Halacha-QA huggingface dataset:
שאלה: בקשת סליחה על השבת גזל: רק לאחרונה קראתי שכאשר אדם משיב גזלה הוא גם צריך לבקש סליחה מהנגזל אחרת הוא לא יוצא ידי חובה כמו שצריך בעניין זה. יש אצלי בזמן האחרון התעוררות גדולה עד מאוד מעניין זה של גזל, והתחלתי לעבור בראש על כל מיני מצבים שבהם לא הייתי אחראי מספיק ו"השארתי חובות". אלא שעניין זה של בקשת הסליחה לא ידעתי ובזמן שהשבתי לבעלים את אשר שלהם, אני חושב שלא התנצלתי. אולי הסברתי את עצמי, הראיתי או הבעתי אי נעימות רבה, אולי אף התנצלתי ואיני זוכר, אך לא נראה לי שהתנצלתי מפורשות. על כל פנים אני מבין שאף שהשבתי את הגזל עדיין זה לא נחשב הלכתית תשובה שלמה. האם זה נכון? האם אני צריך לשוב ולהתנצל?
תשובה: אם אתה בטוח שהצד השני מחל זו תשובה שלמה, ואם עוד לא - אז אפשר לתקן עכשיו ע"י הרמת טלפון או שליחת מכתב ולהתנצל על הכל ולבקש מחילה אם גרמת לו צער או עוגמת נפש.
שאלה: אי דיווח על פגם במוצר: אני מכרתי רכב לאדם מסוים.הוא שאל אותי על חלקי הרכב השונים ביניהם גם על הרדיו. אני אמרתי לו שהרדיו תקין ואף הפעלתי אותו והוא שמע זאת. א. אני יודע שהרדיו לא קולט קולט חלש F.M. האם עלי לדווח לו על כך? ב. הטייפ גם לא עובד (כך גם אני קניתי את הרכב) האם יש לדווח ע לו על כך? ג. האם בכלל רדיו הוא חלק מהרכב הנמכר?
תשובה: כפי הנראה, המנהג כיום הוא שרדיו אינו חלק מהרכב וכשאדם קונה רכב בסתם ולא מציין שמעונין ברדיו אפשר למכור את הרכב ללא רדיו תקין (למעשה כדאי לבדוק האם אכן כך המנהג). במקרה שלך מנהג זה לא רלוונטי משום שהקונה שאל במפורש האם הרדיו תקין ואתה שיקרת לו. בכל אופן, אין לבטל את הקניה מדין "מקח טעות" משום שמדובר בפרט נלווה לרכב ולא ברכב עצמו. למעשה, אם הקונה יתבע ממך רדיו תקין עליך לשלם את מחיר התיקון של הרדיו שברכב. במידה ועבר זמן סביר בו אנו מניחים שהקונה ראה את הפגם ולא תבע את המוכר, הדבר מהווה מחילה ואינו יכול לתבוע עוד (סימן רלב' סעיף ג' ובסמ"ע אות י'). הרב מיכאל יומטוביאן הרחבה: הקונה מוצר פגום, לפעמים הקניה כולה בטלה ולפעמים אינה בטלה אך צריך המוכר לשלם לקונה את ההפרש ולפעמים פטור אף מכל ת כדלהלן: לכתחילה על המוכר לדווח לקונה על כל פגם במוצר אותו הוא מוכר גם כשהפגם לא מפחית מערכו (סימן רכח' סעיף ו'). בדיעבד, כשהפגם גלוי אנו מניחים שהקונה ראה אותו ומחל עליו, כשהפגם מוסתר ישנם כמה חילוקי דינים: כשהמוצר פגום באופן מהותי עד כדי כך שאין שמו עליו, כגון: מכר רכב עם מנוע מקולקל וכדו', המקח בטל לגמרי והמוכר לא יכול לדרוש לקיים את המכר בכך שיחליף את המנוע של הרכב אלא צריך להחזיר לקונה את כספו. כשהפגם אינו מהותי בחפץ (ושמו עליו) אך למעשה אינו ראוי לשימוש כל עוד לא יתוקן הפגם, המכירה לא בטלה אך מחובת המוכר לשלם לקונה את ההפרש במחיר. למשל, מכר בית שקירותיו מושחרים מעשן ודלתותיו עקורות וכדו' מחובת המוכר לשלם ההפרש לקונה (חושן משפט סימן רלב' סעיף ה). כשהפגם אינו מהותי והחפץ ראוי לשימוש שלשמו נמכר (כגון: שמכר רכב עם חור בפגוש) המכירה קיימת אך אם שלם יותר מהמחיר הראוי לחפץ יש לדון בדיני אונאה. ואם בקנייתו ציין במפורש שהוא מעונין בחפץ שאינו פגום פגם כזה, צריך לשלם עבור התיקון (או את ההפרש כשאי אפשר לתקן) בכל אופן, גם אם בדיני אונאה ההפרש נחשב כמחול. (מסכת ביצה ז' ב' "ביעי דפחיא למאן." ובסימן רלג ס"א בדברי הרמ"א). כל שהסכימו עליו בני המדינה שהוא מום שהמקח חוזר בגללו או שאינו חוזר הכל כמנהג המדינה שכל הנושא ונותן סתם על מנהג המדינה הוא סומך אלא אם פירש אחרת. (רלג ס"ו)
שאלה: מבחן חשוב לאחר יום כיפור: א. אני צריכה להבחן אי"ה בבחינה הפסיכומטרית בי"ב בתשרי, יומיים לאחר יום כיפור. ברור שאסור לעשות כלום ביום כיפור, אך האם גם רק לקרוא מילון (מילים חלק גדול מבחינה) אסור? ב. ושאלה נוספת, הבחינה כאמור חשובה לי מאוד, יש תפילה מסויימת שכדי לומר, מה היא ומתי צריך להגיד אותה? אשמח לתשובות ולכל עצה.
תשובה: א. שאלה זו קיימת גם בכל שבתץ. אנו פוסקים שמותר רק שזה לא מידת חסידות. ב. באותו יום של הבחינה תתפללי בבוקר בברכת "שומע תפילה" שהקב"ה יצליח את דרכך שלא תטעי. אבל קודם כל להשקיע ולהתכונן למבחן, שהרי "יגעת ומצאת תאמין" ומי שלא משקיע הקב"ה לא יכול לעזור לו. מי שלא פותח את הפה - ה' לא יכול להאכיל אותו במן.
שאלה: שבירת חלון ללא דיווח: לפני מספר שנים כאשר למדתי בתיכון התארחתי עם כמה חברים בישיבת ההסדר מעלות. אני וחברי התארחנו בבניין מגורים ליד הישיבה שכנראה בבעלותם, וששם כנראה מתאכסנים האורחים. במהלך שהותנו שם גרמנו בטעות לשבירת חלון של אחת מדלתות החדר הפנימיות של הדירה. לא זוכר בדיוק מה היה ואיך ומי היה זה שגרם לניפוץ החלון, אני חושב שפשוט השתוללנו שם אני ועוד חבר או שניים וקרה מה שקרה. מה אני צריך לעשות? אני לא זוכר מי היה זה ששבר את החלון. אני חושב שהיה זה חברי ולא אני, אך מצד שני אולי היה לי בזה חלק עקיף. על כל פנים, עזבנו את החדר מבלי לדווח על התקרית. אני רוצה לציין שאימי נוהגת לתרום לישיבה הזו באופן קבוע לפרקים, ומדי פעם אנו מקבלים מהם דברי דואר ואף לוח שנה טובה לפני ראש השנה. מה דעת כבוד הרב בעניין, מה אני צריך לעשות?
תשובה: המשנה בסוף מסכת בבא קמא מלמדת שהאומר איני יודע אם גזלתי פטור, ומן הגמ' יוצא שפטור אף מלצאת ידי שמים. אומנם במקרה שלך יש מקום יותר לחייב בכדי לצאת ידי שמים, (לא מעיקר הדין) משום שגם אתה השתוללת וא"כ יש לך צד בגרימת הנזק. זאת ועוד שכל המציאות הזו שאדם מוזמן למקום וכתוצאה מהתנהגותו מתרחשים נזקים, יש בה משום "משיב רעה תחת טובה." הת שאמך משלמת אינו פוטר אותך, אא"כ מתכוונת לשלם עבורך. ובכל אופן ניתן להעביר את הת בצורת תרומה ואינך חייב לידע שגזלת, כפי המבואר בהלכות גניבה. (חושן המשפט סימן שנ"ה.) הרב חננאל פאטשינו.
שאלה: לא ילבש גבר שמלת אישה: קראתי בשם הרב מרדכי אליהו שליט"א שאסור לגבר להסתכל במראה מפני לא ילבש גבר שמלת אישה אלא אם כן כוונתו לסדר העניבה או צווארון. אני מרגיש לא טוב לגבי ההלכה הזו, זה נראה לי יותר מדי, ממש מאיים אפילו.אני הרי נוהג להביט במראה במצבים כגון: שטיפת פנים, צחצוח שיניים, תספורת, תסרוקת, מריחת משחה, מדידת בגדים, או לפני יציאה מהבית על מנת לבדוק שאני נראה מסודר.אני לא מבין, גם זה אסור?! זה ממש מעיק עלי אני חייב לומר. אני הרי לא כמו אלה שעושים הסרת שיער, מורחים שלל קרמים ואני לא יודע מה. אני פשוט בן אדם שחשוב לו להיראות מסודר ונקי. זה חלק מהאופי שלי.
תשובה: בזמננו מקובל שגם גברים מסתכלים במראה. באותם הדורות היה מקובל שהסתכלות במראה היא עניין מיוחד לנשים ולכן היה אסור, אבל היום אין בעיה בכך.
שאלה: ברכה על בוטנים אמריקאים: הרב פסק לברך אדמה על בוטנים אמריקאים. שאלתי: הרי בבוטנים האמריקאים יש מרכיב של מזונות שלא רק מחזיק אותם אלא נותן גם טעם, מדוע לא נברך מזונות?
תשובה: ברור שם שהעיקר הוא הבוטן אלא שכדי להשביחו קצת מוסיפים את הציפוי.
שאלה: סדר לימוד בישיבה תיכונית: רציתי להתיעץ עם הרב על סדר לימוד תורה בישיבה תיכונית. אני תלמיד בכיתה יא שלומד בישיבה תיכונית. אני לומד מסכתות בגמרא לבד גם מחוץ למסגרת הישיבה. רציתי לשאול את הרב אם הוא יוכל ליעץ לי מה כדאי לי ללמוד בהפסקות (ההפסקות בין 15-10 דקות, אחת בבוקר ושניים בצהריים) ולפני התפילות (לפני תפילת שחרית יש לי חצי שעה פנויה) מה שאני לומד כך: תנ"ך, משנה, גמרא, הלכה ומוסר. אם הרב יוכל ליעץ לי מה עדיף ללמוד בזמנים שכתבתי אשמח מאוד!
תשובה: חזק ואמץ. חכמינו אמרו לעולם ילמד אדם במקום שליבו חפץ אם כן תלמד מה שאתה אוהב ושמח ללמוד.
שאלה: ברכות התורה לאחר משמרת לילה: כעובד משמרות,התעוררה אצלי שאלה כיצד לנהוג בעניין ברכות התורה בימי משמרת לילה בהן אני עובד בשעות 23.00-07.00.בתשובות שחיפשתי במדור הנ"ל מצאתי שתי תשובות סותרות,באחת נכתב לא לברך בשל ספק,ובשניה נכתב לברך לאחר עלות השחר.כיצד אכן לנהוג?.
תשובה: מנהג הספרדים לברך גם אם לא ישנים. לפי האשכנזים אין לברך אלא אם כן ישנת ביום או בלילה לפני המשמרת כחצי שעה על מיטה. אם לא ישנת רצוי לשמוע את ברכות התורה מאדם אחר שיתכוון להוציא אותך ידי חובה. אם אין אדם אחר, אפשר לכוון לצאת בברכת אהבה רבה אהבת עולם וללמוד מיד לאחר שמונה עשרה משהו.
שאלה: לתת מעשר כספים להורי: הורי נזקקים לעזרה על מנת להתקיים ולהשתקם. לעניות דעתי, הם עונים על ההגדרה של נזקק ואם לא כיום, אם לא יקבלו עזרה בשיקום אז כנראה שכן. אני רוצה לקנות להם ציוד בשווי אלפי שקלים שאני מוציא מחסכון שבעז"ה ילך לדירה (אנחנו זוג צעיר). גם אם לא הייתה מצוות מעשר אני מניח שהייתי נותן ולכן - האם אני יכול להחשיב זאת כמעשר כספים? (מצווה זו מאוד חשובה לי)
תשובה: אם לפי הערכתך הם אכן זקוקים לכך מאוד, אתה רשאי לתת להם ממעשר כספים.
שאלה: זריקת ביצים בשבת: בשכונתי החילונית, ישנן מספר משפחות חרדיות. בלילות ובעיקר בליל שבת, הרבה מצעירי העיר החילוניים, מתאספים בפארקים מתחת לבתים שלנו,ועושים המון רעש עד השעות הקטנות של הלילה. בפעם מסוימת בליל שבת הרעש כבר נהיה בלתי נסבל, וכמובן אנחנו בתור אנשים שומרי תורה ומצוות לא יכולים להתקשר למוקד העירוני בשבת. בעלי ניסה להגיד להם מספר פעמים ללכת, אך הצעירים לא הסכימו ללכת והמשיכו להרעיש עוד בעוצמה חזקה יותר. בשלב מסוים בעלי התעצבן מאוד, וחשב על דרך "יצירתית" להעיף את החבר ה מהפארק, הוא לקח ביצה וזרק לכיוונם אך הביצה פגעה באחד מהצעירים. מלכתחילה בעלי לא כיוון על אחד מהם אלא לכיוונם, אך בסופו של דבר הביצה פגעה בבחור. שאלתינו היא כזאת: א.האם מותר לזרוק ביצים בשבת על מנת להפסיק רעש? (במידה ולבקש בצורה יפה ומנומסת לא עזר) ב.האם זו עבירה במקרה והביצה פוגעת באחד האנשים?
תשובה: לא זו הדרך להפסיק את הרעש, אדרבה, היא עלולה לגרום להגברתו. אולי תחשבו על משהו יצירתי. צאו אליהם בחבורה גדולה יותר, עשו להם קידוש, שירו אתם זמירות שבת, דברו אתם דברי תורה, ודברו על ליבם לבל ירעישו.
שאלה: אמונה פשוטה או אמונה אחרי חקירה: אני לא זוכר איפה ראיתי את זה אבל פעם קראתי שאמונה פשוטה עדיפה על פני אמונה שבאה אחרי חקירות ו"הוכחות" לאמונה. לכאורה נראה שזה צריך להיות בדיוק ההיפך - אמונה תמימה היא לא מבוססת ואמונה שבאה אחרי חקירה ובירור היא יותר עמוקה ויש סיכוי שתחזיק יותר זמן מעמד גם במצבים קשים. אשמח לשמוע ביאור של הענין. ועוד שאלה, שאולי קצת קשורה - הרב באורות התשובה כותב שחזרה בתשובה באופן פתאומי גדולה יותר מחזרה בתשובה בצורה הדרגתית. גם פה נראה שצריך להיות ההפך - מי שחוזר בתשובה בצורה פתאומית יכול גם "פתאום" להחליט שהוא חוזר חזרה. לעומתו מי שחזר בצורה הדרגתית - אצלו החזרה בתשובה יותר מבוססת. ושנזכה!
תשובה: יש מחלוקת בין הראשונים האם להעדיף אמונה תמימה או אמונה המבוססת על חקירה. ההכרעה שמקובלת בבית מדרשנו, שתלוי על איזה סוג חקירות מדובר. אם מדובר על הוכחות למציאות האלוקית או לשאר י"ג עיקרים אזי זאת עושים רק כשהאמונה הפשוטה נחלשת. אולם לימוד שמלווה את האמונה מגדיר אוהת מבסס אותה ולומד את כל לבושיה ואת כל הופעותיה זהו לימוד נצרך והכרחי בדור שלנו. בנוגע לתשובה הרב רואה בכל תשובה מעלה אחרת. התשובה הפתאומית שעליה הרב מדבר היא אינה תשובה שבאה כתוצאה מהתלהבות רגשית מקומית שכשם שבאה יכולה ללכת. מדובר על תשובה שבאה מכוח התבשלות פנימית לאורך זמן. מכוח שאלות רבות שקיננו בליבו של האדם כשבאה לאדם הארה שהיא מיישבת לו את כל השאלות והסתירות שבהם חיי. נכון שבהופעתה היא פתאומית. אולם היא באה על בסיס הבשלה פנימית ארוכה.
שאלה: צימוקים הבהירים הגדולים : האם הצימוקים הבהירים הגדולים המכונים בשם "גמבו" עוברים תהליך כלשהו של בישול או פיסטור? (מכיוון שאני חפץ לעשות מהם יין)
תשובה: לפי מה שאני יודע על כך, זה מיובש באופן טבעי בשמש. אולם זה רק לגבי חברה אמריקאית. אינני יודע על חברות אחרות צריך לפנות אליהן ולברר. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: תפילת ליל שבת ביחיד: 1. יש שעה מסוימת שרק עד אז אפשר להגיד קבלת שבת או שאפשר בכל זמן בליל שבת? 2. האם יחיד שמתפלל בביתו צריך לומר בליל שבת "במה מדליקין"? 3. והאם זה ר אם במקום לומר בציבור "ברכו את ה המבורך", יחיד מתפלל בביתו ואומר בתפילה "ברכי נפשי את ה, ברוך ה המבורך לעולם ועד"?
תשובה: 1. לכתחילה יש לומר קבלת שבת קודם השקיעה, כדי לקבל את השבת קודם זמנה ולקיים בכך מצוות תוספת שבת. 2. כן. 3. יחיד אינו אומר כלום. הרב יאיר וסרטיל
שאלה: מצווה היכולה להיעשות בידי אחרים: האם מצווה שאני אעשה ברמה גבוהה יותר מאשר אדם אחר שיעשה אותה באיכות פחותה דוחה לימוד תורה מצד מצווה שאינה יכולה להיעשות בידי אחרים? (באיכות). אשמח לקבל את המקור לדין של מצווה היכולה להיעשות בידי אחרים שדוחה תלמוד תורה.
תשובה: אם המצווה יכולה להיעשות ע"י אחרים עדיף שתלמד.
שאלה: ועל הבית הגדול והקדוש שנקרא שמך עליו: בברכת המזון אנו אומרים: "ועל הבית הגדול והקדוש שנקרא שמך עליו" - לא הבנתי את המשפט כל כך. אומרים שם ששם ה נקרא על שם בית המקדש? איך ייתכן ששם ה נקרא על שם של הבית המקדש? זה אמור להיות הפוך לא, בית המקדש נקרא על שם ה.
תשובה: הכוונה בנקרא שמך עליו, שכשבית המקדש קיים הקב"ה משרה שכינתו במקום המקדש. זו הכוונה "שנקרא שמך"- ששכינתך נמצאית.
שאלה: רפואה ותשובה: אם אני חוזר בתשובה שלמה בזכות אבא שלי בשביל שהשם ישלח לו רפואה שלמה וזכות המצב מתחזק וחוזר בתשובה מלאה שלמה מכול הלב, מובטח מהתורה שבזכותי יהיה לאבא שלי רפואה שלמה?
תשובה: אין לנו ביטחון שהתשובה תביא לרפואה אולם יש לנו הבטחה שהתשובה תיטיב את מצבו. אנו מאמינים שללא התשובה ודאי היה מצבו גרוע יותר. אולם אין יכולים דעת האם יש בכוח התשובה לגרום לשינוי הטבע או לשינוי גזירה שנגזירה.
שאלה: מתי ראש השנה: מאיפה הגיע פתאום שחודש תשרי הוא ראש השנה? הרי בתנ"ך זהו חודש ניסן!
תשובה: הדבר נתקבל במסורת בתורה שבעל פה. לדעת רבי אליעזר בתשרי נברא העולם. ואולי הסיבה לכך היא משום ששנה לא מתחילה באביב. האביב בא רק לאחר עונת גשמים. לכן ההגיון שהעולם נברא לפני החורף.
שאלה: הנחת אבן פינה לבנין ציבורי: האם יש הלכות או מנהגים הקשורים להנחת אבן פינה לבנין ציבורי, ובכלל זה פסוקים שראוי או ניתן לאמרם במעמד זה? האם תאור הטקס כפי שהוא מופיע באתר "עיתים" (לרבות ברכת "שהחיינו" בשם ובמלכות) מדויק? CategoryID 260 ArticleID 569
תשובה: הנוסח המוצע שם הוא ר. אין הלכות בנוגע לנוסח מחייב וניתן לבחור כפי הרצון. אולם ברכת שהחיינו אי אפשר לברך.
שאלה: נייר טואלט בשבת: האם יש אפשרות להתיר לכתחילה שימוש בנייר טואלט בגליל לא חתוך, לחתוך בזמן שימושו בשבת, אולי משום פסיק רישא דלא ניחא ליה או משום מלאכה שאינה צריכה לגופא או על סמך היתר אחר, כי סך הכל זה מאוד שימושי ולא משמעותי?
תשובה: יש איסור לחתוך נייר טואלאט משום איסור מחתך. אולם אם אדם חותך בשינוי בצורה שאין הוא מקפיד על צורת החתיכה יש בכך איסור מדרבנן. במקום שאדם נקלע למצב שאין נייר חתוך המוכן מראש התירו משום כבוד הבריות לדחות איסור דרבנן ומותר לו לחתוך בשינוי כדי שיוכל לנקות עצמו.
שאלה: שליחת תמונה לצורך שידוכין: יש לי בעיה הרבה בחורים שמנסים להכיר לי מבקשים לראות תמונה לפני שאני בכלל יודעת עליהם משהו. אני לא פוסלת את זה שחשוב לראות תמונה לפני שמחליטים להפגש אבל יש דברים מעבר לזה שיותר חשוב לבדוק (מידות, תחומי עניין,מטרות בחיים) ורק אם יש בסיס הגיוני לקשר לבדוק התאמה על בסיס מראה חיצוני. אני מרגישה שזה לא מכובד לשלוח תמונה לכל אחד ולכן אני מסרבת לכל הצעה מהסוג הזה. האם אני טועה?
תשובה: אני מבין את ההרגשה שלך. אולם יש צד שהשליחה של התמונה היא לטובתך. כל פגישה מיותרת היא מחלישה אותך ולא תורמת לחוסן שלך. בחורים שמבקשים תמונה יתכן שהינם בחורים טובים שאינם רוצים לפגוע בבנות. הם רגישים לענין המראה החיצוני, כך הם מכירים את עצמם. לכן הם מעדיפים לברר זאת לפני הפגישות. חבל שאת מפסידה את כל הבחורים שיש להם רגישות למראה החיצוני. זה לא מעיד על כך שהם בחורים שאינם טובים.
שאלה: תענית דיבור ביום כיפור: בשנתיים האחרונות גזרתי על עצמי תענית דיבור ביום כיפור. הייתי רוצה להמשיך גם בשנה הזו אך ידוע לי שכשאדם עושה דבר מסויים שלוש פעמים רצופות חזקה עליו שנדר נדר. אינני רוצה לנדור נדר ולהתחייב לכל צום כיפור שיבוא בעתיד. איך עליי לנהוג?
תשובה: עשיית מעשה שלוש פעמים היא לא חזקה עליו שנדר אלא זה נחשב כאילו נדר. לכן, מי שהתכוון שלא להתחייב אינו מתחייב. וזה הפתרון, שתכווני שאינך מתכוונת לקבל את זה עליך לתמיד.
שאלה: הנחת תפילין לפני עלות השחר: אני מתפלל בבית כנסת ב"מניין פועלים" המתפללים נוהגים להניח את התפילין לפני זמנם, וגם לפני עלות השחר במספר דקות - (ע"פ הדעה המאחרת). אני מעוניין לדעת האם זה אפשרי או שהם טועים?
תשובה: יש להניח תפילין אחרי עלות השחר, לפי השעה הכתובה בלוחות (כגון: של הרב טיקוצ'ינסקי, אלא שהוא לפי איזור ירושלים ויש לחשב תוספת או מיעוט כמה דקות לפי המקום שלך), שהרי עלות השחר הם כרבע שעה לפני הזמן שבו יכול להכיר את חבירו מריחוק ד' אמות, ולכן צריך להניח כשעה לפני הזריחה.
שאלה: תחנון ביחידות: רציתי לשאול לגבי תפילת תחנון שנאמרת בשני וחמישי-האם מי שמתפלל ביחידות צריך להגיד את הקטעים של "י"ג מידות" או "נפילת אפיים"? ובנפילת אפיים אני מתכוונת לקטע של "ויאמר דוד אל גד" וגם אח"כ, "ה אל באפך תוכיחני". ומה לגבי הקטעים שאומרים אח"כ שמתחילים ב-"והוא רחום יכפר עוון."? מה אני יכולה ומה מותר לי להגיד ביחידות?
תשובה: מי שמתפלל ביחידות אינו אומר י"ג מידות אלא אם אומרם כמו קורא בתורה. לכן נראה, שאין לך לומר י"ג מידות ביחידות. אין נופלים אפיים במקום שאין בו ספר תורה אלא אומרים את המזמור ללא נפילה אלא בישיבה. ויש הנוהגים שלא לאומרו כלל. את השאר ניתן לומר.
שאלה: האם יש לי זיווג משמים: אני רוצה לדעת אם באמת יש לי זיווג משמיים, איך אוכל לדעת זו? והאם צריך לתת פרטים בשביל לקבל תשובה לשאלתי.
תשובה: לא צריך לתת פרטים. ב"ה את יציר כפיו של הקב"ה. גם עליך יש השגחה פרטית. אנו לא יודעים מה הזיווג שלך אולם הקב"ה יגלה לך בהשגחה פרטית מה הזווג שלך. זה נקרא זיווג משמים. ובהצלחה.
שאלה: לימוד ספרות בבית ספר חילוני: יש לי כמה שאלות אני מקווה שתוכל לענו לי עלהם : 1) אם אני בתוך הבית ואני לא יודע איפה זה כיוון התפילה (ירושלים ) מותר לי להתפלל לאיפה שאני חושב שכיוון התפילה? 2) אם שאני פותח את הנרתיק של התפילין והוצאתי בטעות את הראש מה צריך לעשות? 3) מותר לי לשמוע שיר שבהתחלת השיר, רק בחלק קטן מהשיר, אומרים את שם השם? 4) למה שמים כיפה? אני בחור דתי ושכחתי למה שמים כיפה. אני יודע בערך אשמח אם תגיד לי בדיוק למה. 5) אני בבית ספר חילוני ואנחנו לומדים בשיעור ספרות על האלים של עדות אחרות. מותר לי ללמוד על זה אפילו שאני יודע זה כלום?
תשובה: אני מעריך מאד את זה שאתה בבית ספר חילוני ובכל אופן משתדל להקפיד על הלכות. 1. תתפלל לכיוון שאתה מעריך שזה ירושלים. 2. אם הוצאת של ראש תחילה תכסה את התפילין בנרתיק ותניח קודם של יד ואחר כך של ראש. אולם אם פגעת בתפילין לפני הטלית  במקרה שאתה גם מתעטף בטלית  אז קודם תניח תפילין ולאחר מכן תניח טלית. 3. מותר לשמוע אם נאמר לא בצורה של ביזיון. 4. כיפה שמים כביטוי לכך שיש מישהו מעלינו. אנו שמים כיפה לזכור את ה' שנמצא בכל העולם כולו והוא משגיח עלינו בכל עת. 5. לא ללמוד על אלים ועל עובדי עבודה זרה.
שאלה: התרת נדרים לתפילה: שאלתי שאלה לגבי קטע מסוים שאמרתי עד עכשיו בתפילה ומסתבר שלא הייתי צריכה לאומרו (נפילת אפיים בתחנון). האם עצם זה שאפסיק להגיד אותו זה יהיה ביטול של נדר? כי לפי מה שהבנתי, אם אומרים תפילה למשך יותר משלוש פעמים בקביעות זה הופך לנדר. את האמת שהפסקתי אותה לפני זמן מה כשהבנתי שכנראה אינני אמורה להגיד אותה אבל עכשיו שאני חושבת על זה, אולי בעצם כל הזמן הזה שהפסקתי זה היה בעצם הפרת נדר! האם אני צודקת ואם כן, מה עושים כדי לכפר על זה?
תשובה: זה לא נדר, כי זו היתה טעות שלך שאמרת אותו כי חשבת שהיית חייבת ולא אמרת בתורת קבלה על עצמך.
שאלה: טלטול בשבת - לתימנים מותר?: יש לי חבר תימני, ולטענתו יהודים, עוד בתימן, ועד היום, נוהגים לטלטל בשבת, אף במקומות שאין עירוב, כל עוד מדובר באוכל או בצורך אוכל לשבת עצמה. האם יש מקור למנהג זה או שמא זו טעות שהשתרשה בקרב ציבור מסויים?
תשובה: אם מעט מזעיר, פרצו להם גדר. לא עלינו למהר, את משוגתם לבאר. כי אין שום מקור והיתר, ולא תנא דמסייע ועוזר. לטלטל בלא עירובי חצר, ושגגה יצתה מלפני החבר. וה' מכשול מדרכנו יסר, ובאור תורה פנינו יאר. הרב ישי ואדעי
שאלה: ערבית של ראש השנה: 1- האם אפשר להתפלל תפילת ערבית של יום א של ראש השנה לפני השקיעה? 2-האם אפשר להתפלל תפילת ערבית של יום ב של ראש השנה לפני צאת הכוכבים?
תשובה: 1. כן, רק שיתפללו מנחה לפני פלג המנחה. 2. רק במקום צורך גדול, וכן הדין בכל במוצאי שבת. כמובן שאיסור המלאכה ממשיך עד אחרי צאת הכוכבים.
שאלה: תשובה על ברכה לבטלה: האם זה נכון שהקב"ה לא מוחל אם מזכירים את שמו לבטלה, כגון לבטלה? הרי נאמר "כי לא ינקה את אשר ישא את שמו לשווא"! משמע מכאן שאין כפרה על כך ואי אפשר לעשות תשובה על זה.
תשובה: אין עבירה בעולם שאין עליה תשובה. וגם על עבירה זו ודאי שינה תשובה אם יתחרט על מעשיו שלא למד הלכות ברכות היטב והביא עצמו לידי ברכה לבטלה, ויקבל על עצמו מעתה ואילך להקפיד גם על לימוד הלכות אלו היטב.
שאלה: תפילת שמונה עשרה: 1. האם בתפילת שמונה עשרה מספיק לקרוא עם העיניים, או שצריך לקרוא ממש בפה? ואם כן, האם צריך לשמוע את מה שקוראים או שמספיק שרק אומרים בפה? (יש הבדל בין העדות השונות?) 2. מה הדין בשאר התפילה (ק"ש למשל)? 3. אם התחלתי להתפלל שמונה עשרה, ובאמצע התחלתי לרחף ואני לא יודע איפה אני נמצא, מה עושים? 4. האם אפשר מדי פעם להתפלל שמונה עשרה בנוסחים שונים? בגלל שאני זוכר את התפילה בעל פה, מה שקורה הוא שלפעמים אני פשוט עולה על המסלול ותוך זמן קצר ממריא. אם אני מדי פעם מגוון ומשנה נוסח, אני פחות מרחף בתפילה. 5. האם יש לרב עצה נגד ריחוף בתפילה?
תשובה: 1. צריך לחתוך בשפתיים, כי יש לנו כלל (לדעת רוב הראשונים לכל דבר) ש"הרהור לאו כדיבור דמי". אמנם לא צריך להשמיע לאוזנו. 2. קריאת שמע יש אומרים שצריך גם להשמיע לאוזנו. 3. יחזור למקום שברור לו שאמר. 4.5. אני ממליץ לך להתפלל מסידור כדי שלא תתחיל "לרחף" ושלא תטעה.
שאלה: ת על טיפול שלא הגעתי אליו שלא באשמתי: לפני כשלוש שנים קבעתי תור לטיפול לקראת לידה אצל מטפלת רפלקסולוגית פרטית בביתה, בשעות הבוקר. לילה לפני התור ילדתי ולא הודעתי לה בבוקר שאינני באה (אינני זוכרת אם זה היה מפני ששכחתי, או שזכרתי ופשוט לא היה לי כח). כמה שעות אחר כך היא התקשרה לשאול מדוע לא הגעתי וכשאמרתי לה את הסיבה היא אמרה שהייתי צריכה להודיע ושהיא הפסידה כסף בגלל זה, היה נשמע שהיא כועסת. בקשתי את סליחתה ובזה זה נגמר. לאחרונה נזכרתי בזה, ושאלתי לרב היא האם עלי לשלם למטפלת את דמי התור ההוא?
תשובה: את פטורה משלם את דמי הטיפול. הדבר הוא על פי פסק השו"ע סימן שלד סעיף ד' : "מי ששכר מלמד לבנו, וחלה התלמיד, אם אינו רגיל באותו חולי, ואפילו אם רגיל והמלמד מהעיר ומכיר בו, פסידא דמלמד. אבל אם רגיל בחולי ואין המלמד מכיר בו, כגון שאינו מן העיר, פסידא דבעל הבית, ונותן לו כל שכרו משלם". כך גם במקרה שלנו שהמטפלת הייתה מודעת לכך שהינך בהריון ושיתכן שתלדי לפני הטיפול ולא תוכלי לבוא, אזי ההפסד הוא עליה. טענתה שהיית צריכה להודיע לה אינה טענה משום שלא מצופה מיולדת הנמצאת בבית חולים יממה לאחר הלידה שתתן דעתה להתקשר לבטל תור שכזה. הרב אברהם דב זרביב
שאלה: תקיעות בתפילת ותיקין: המ"ב אומר בסימן תקפח ס"ק ב' שתוקעים אחר ג שעות היום אפילו בימינו שאין סכנה לתקוע מוקדם. מי שמתפלל ותיקין מותר לו לתקוע לפני שלש שעות?
תשובה: מדובר שם על יחיד, אך בציבור מותר.
שאלה: אירוח אנשים בודדים בשבת: אנו נוהגים לארח אנשים בודדים לארוחות שבת. לצערינו, נכווינו בזאת לא פעם. לכן רציתי לשאול לגבי המקרה הבא. אישה גרושה בת כ36, התארחה אצלנו כמעט כל שבת במשך מספר שנים. לפני כשנה היא התחילה ללבוש בגדים פחות צנועים. כשראיתי שהמצב לא משתנה, פניתי אליה ברוח טובה ובקשתי שהיא תבוא אלינו בצורה צנועה יותר. היא הסכימה והתלבשה ר. השנה היא שוב החלה ללבוש בגדים עם מחשוף גדול. בקשתי ממנה שוב, אך הפעם היא לא כל כך התייחסה. היא באה עם צעיף שלא תמיד הסתיר. בפעם האחרונה שהיא הגיעה היא התכופפה ואני סמנתי לה שתתכסה. היא בקשה לצאת אתי החוצה וכעסה עלי שאני מעירה לה. הסברתי לה אך היא הלכה. היה לי מאוד לא נעים, אך הרגשתי שפעלתי ר. לפני זמן מה היא התקשרה ושאלה שוב אם היא יכולה לבוא לארוחת שבת ושהיא תבוא בבגדים צנועים. אמרתי לה ר אבל שבאותה שבת יש לנו הרבה אורחים וזה לא נוח. זאת הייתה אמת אבל אני לא רוצה לארח אותה יותר. חוץ מלבושה היא פונה אל הבן שלנו הגדול (29) בצורה אינטימית מידי. ועוד דברים שתמיד קצת הפריעו לי, אבל בכל זאת ארחתי אותה. שאלותי: האם אני צודקת בהרגשתי שלא טוב שנמשיך לארח אותה? אם אכן אני צודקת, איך אני עושה זאת? מתחמקת באלגנטיות? באופן כללי, איפה עובר הגבול הדק כשמארחים אנשים בודדים ומתברר שהליכותיהם יכולים להפר משהו בביתנו?
תשובה: לפי מה שאת כותבת, אין את חייבת להמשיך להזמין אותה. את יכולה לומר לה שבחודשים הקרובים את לא יכולה להזמין אותה מכמה סיבות ואין את צריכה לפרט אותם.
שאלה: המתנה בין בשר וחלב לתינוק: מאיזה גיל צריך להקפיד על המתנת שש שעות? אם ילד שרגיל לשתות חלב לפני השינה, אפשר לתת לו אפילו שזה אחרי בשר?
תשובה: ילד עד גיל חינוך (5-6) ודאי שלא צריך להקפיד בכלל. מגיל זה ועד גיל מצוות - מעיקר הדין לא חייבים כי זה איסורי אכילה שאינם בגלל עצם המאכל, שהוא כשר, אלא בגלל הזמן, ואיסורי הנאה שתלויים בזמן אין חובה עד גיל בר מצווה, אלא שאמהות לא ישמעו לנו. ולכן, מי שרוצה להחמיר מאחרי גיל חינוך יכול.
שאלה: קידושין בכסף של ירושה: התלבטתי בקשר לאיזה עניין. התחתנתי בשעה טובה לאחר פטירתו של אבי. לאבי היה רכוש שחולק בצוואה בחלקים שווים ביני לבין אחותי. אני והיא החלטנו להשאיר את הכסף בחשבון משותף של שנינו, ובלי לעשות חשבון אחד עם השני, מי שצריך משהו יכול לקנות משם אפילו ללא צורך להודיע לשני. ככה זה עובד ביננו. אין התחשבנויות בקשר להכנסות שמישהו מכניס לשם כסף או מוציא משם כלל. את טבעת הקידושין קניתי משם ולאחר מכן התבלטתי האם עשיתי נכון שלא ביקשתי בצורה מפורשת שהיא תקנה לי את חלקה בטבעת, אם באמת יש לה חלק שם - כדי שהטבעת תהיה רק קניין כספי. האם זה באמת מעכב (ואז ישנה בעיה בקידושין)? האם יש אפשרות לבקש עכשיו שתהיה ברירה למפרע בהנחה שזה מעכב שהטבעת נקנתה רק מכספי?
תשובה: בנידון שאלתך, נראה בפשטות שלאור ההסכמה וההבנה שהייתה ביניכם, כפי שתיארת, לגבי אופן השימוש בחשבון הבנק המשותף שלכם, נמצא כי כל סכום כסף שהוצאת מהחשבון לצרכיך האישיים נחשב כשלך לגמרי לכל דבר ועניין וכך גם לענין טבעת הקידושין וממילא אין מה לפקפק לגבי חלות הקידושין. הרב אברהם אחיה שוקרון
שאלה: מים לנטילת ידיים: במסגרת החסכון במים, אנחנו שמים דלי במקלחת כדי לאגור את המים הקרים היוצאים בהתחלה מהטוש. שאלתי: האם מותר לקחת ממים אלה לצורך נטילת ידיים לכל דבר תפילה, קימה בבוקר? המים נקיים.
תשובה: כן, מותר.
שאלה: מיקום ארון הקודש: האם יש הלכה המחייבת שמקומו של ארון הקודש בבית הכנסת יהיה בקיר המזרחי? אפשר להתפלל מזרחה כאשר הארון עומד בקיר הדרומי או הצפוני?
תשובה: לכתחילה הארון צריך לעמוד לכיוון שאליו מתפללים. אם הארון מאיזה סיבה אינו עומד שם, יש להתפלל לכיוון ירושלים בכל אופן.